CELEX: 32007R0242
Language: et
Date: 2007-03-06
Title: Komisjoni määrus (EÜ) nr 242/2007, 6. märts 2007 , endo-1,4-beeta-ksülanaasi EC 3.2.1.8 (Belfeed B1100MP ja Belfeed B1100ML) lubamise kohta söödalisandina (EMPs kohaldatav tekst)

13.3.2007   
            
            
               ET
            
            
               Euroopa Liidu Teataja
            
            
               L 73/1
            
         
      KOMISJONI MÄÄRUS (EÜ) nr 242/2007,
   6. märts 2007,
   endo-1,4-beeta-ksülanaasi EC 3.2.1.8 (Belfeed B1100MP ja Belfeed B1100ML) lubamise kohta söödalisandina
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise põhjused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 esitati taotlus lisas nimetatud preparaadi lubamiseks. Taotlusele olid lisatud kõnealuse määruse artikli 7 lõikes 3 nõutud andmed ja dokumendid.
            
         
               (3)
            
            
               Taotlus käsitleb Bacillus subtilis’e (LMG S-15136) abil toodetud endo-1,4-beeta-ksülanaasi EC 3.2.1.8 preparaadi uut kasutusviisi partide söödalisandina, mis tuleb klassifitseerida zootehniliste söödalisandite kategooriasse.
            
         
               (4)
            
            
               Kooskõlas määruse (EÜ) nr 1831/2003 artikli 7 lõike 3 punktiga c käsitleb loataotluses esitatud analüüsimeetod söödalisandi toimeaine määramist söödas. Seega ei tõlgendata käesoleva määruse lisas osutatud analüüsimeetodit kui ühenduse analüüsimeetodit Euroopa Parlamendi ja nõukogu 29. aprilli 2004. aasta määruse (EÜ) nr 882/2004 (ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täimise kontrollimise tagamiseks) (2) artikli 11 tähenduses.
            
         
               (5)
            
            
               
                  Bacillus subtilis’e (LMG S-15136) abil toodetud endo-1,4-beeta-ksülanaasi EC 3.2.1.8 kasutamine oli tähtajatult lubatud võõrutatud põrsaste puhul komisjoni määrusega (EÜ) nr 1206/2005 (3) ja broilerkanade puhul komisjoni määrusega (EÜ) nr 1259/2004 (4). On esitatud uued andmed, millega toetatakse loataotlust partide puhul. Euroopa Toiduohutusamet (edaspidi “amet”) tegi oma 15. juuni 2006. aasta arvamuses (5) järelduse, et kõnealuse lisandi ohutus tarbija, kasutaja ja keskkonna jaoks on juba kindlaks tehtud ning see ei muutu kavandatud uue kasutusviisi tõttu. Amet järeldab ka, et preparaadi kasutamine ei mõju kahjulikult nimetatud täiendava loomaliigi puhul ning et preparaadi kasutamine võib parandada partide zootehnilisi parameetreid. Toiduohutusameti arvates ei ole vaja turustusjärgse järelevalve erinõudeid. Kõnealuses arvamuses kinnitatakse ka määrusega (EÜ) nr 1831/2003 asutatud ühenduse tugilabori aruannet söödalisandi analüüsimeetodi kohta söödas.
            
         
               (6)
            
            
               Kõnealuse preparaadi hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse preparaadi kasutamiseks käesoleva määruse lisas esitatud tingimustel.
            
         
               (7)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud preparaati, mis kuulub zootehniliste söödalisandite kategooriasse ja seedimist soodustavate ainete funktsionaalrühma, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 6. märts 2007
      
         
            Komisjoni nimel,
         
         komisjoni liige
         
            Markos KYPRIANOU
            
         
      
   
   
      (1)  ELT L 268, 18.10.2003, lk 29. Määrust on muudetud komisjoni määrusega (EÜ) nr 378/2005 (ELT L 59, 5.3.2005, lk 8).
   
      (2)  ELT L 165, 30.4.2004, lk 1. Määrust on viimati muudetud nõukogu määrusega (EÜ) nr 1791/2006 (ELT L 363, 20.12.2006, lk 1).
   
      (3)  ELT L 197, 28.7.2005, lk 12.
   
      (4)  ELT L 239, 9.7.2004, lk 8.
   
      (5)  Loomasöödas kasutatavate lisaainete ja toodete või ainete komisjoni hinnang ensüümpreparaatide Belfeed B1100MP ja Belfeed 1100ML (endo-1,4-beeta-ksülanaas) ohutuse ja tõhususe kohta nende lubamisel söödalisandina vastavalt nõukogu direktiivile 70/524/EMÜ. Vastu võetud 15. juunil 2006. EFSA Teataja (2006) 368, 1–7.
   
      LISA
      
                  Lisandi identifitseerimisnumber
               
               
                  Loa omaniku nimi
               
               
                  Lisand (kaubanimi)
               
               
                  Koostis, keemiline valem, kirjeldus, analüütiline meetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  CFU/kg täissöödas, mille niiskusesisaldus on 12 %
               
            
                  
                     Zootehniliste lisandite kategooria. Funktsionaalrühm: seedimist soodustavad ained
                  
               
            
                  4a1606
               
               
                  Beldem SA
               
               
                  Endo-1,4-beeta-ksülanaas
                  EC 3.2.1.8
                  (Belfeed B1100MP Belfeed B1100ML)
               
               
                  
                     Söödalisandi koostis
                  
                  Endo-1,4-beeta-ksülanaasi EC 3.2.1.8 preparaat minimaalse aktiivsusega tahkel ja vedelal kujul 100 IU (1) /g või ml
                  
                     Toimeaine iseloomustus
                  
                  
                     Bacillus subtilis’e (LMG S-15136) abil toodetud endo-1,4-beeta-ksülanaas EC 3.2.1.8
                  
                     Analüüsimeetod
                      (2)
                  
                  Kolorimeetriline meetod, mille puhul mõõdetakse vesilahustuva värvaine vabanemist ensüümi toimel nisu arabinoksülaansubstraadist, mis on ristseotud asuriiniga
               
               
                  Pardid
               
               
                  —
               
               
                  10 IU
               
               
                  —
               
               
                  
                              1.
                           
                           
                              Söödalisandi ja eelsegu kasutamisjuhistes tuleb märkida säilitustemperatuur, kõlblikkusaeg ja granuleerimispüsivus
                           
                        
                              2.
                           
                           
                              Soovituslik annus ühe kilogrammi täisjõusööda kohta: endo-1,4-beeta-ksülanaas: 10 IU
                           
                        
                              3.
                           
                           
                              Kasutamiseks jõusöödas, milles on rohkesti tärkliste rühma mittekuuluvaid polüsahhariide (peamiselt arabinoksülaane), nt jõusööt, mis sisaldab üle 40 % nisu.
                           
                        
                              4.
                           
                           
                              Kui toodet käideldakse või segatakse suletud ruumis ning segisti ei ole varustatud ventilatsioonisüsteemiga, on segamisel soovitatav kasutada kaitseprille ja -maski.
                           
                        
               
                  2.4.2017
               
            
         (1)  Üks IÜ on ensüümi hulk, mis vabastab kasepuidu ksülaanist ühe mikromooli redutseerivaid suhkruid (ksüloosi ekvivalendid) minutis pH-tasemel 4,5 ja temperatuuril 30 oC.
      
         (2)  Analüüsimeetodi üksikasjad on kättesaadavad ühenduse tugilabori veebiaadressil www.irmm.jrc.be/html/crlfaa/.